CELEX: E2020P0010
Language: fi
Date: 2020-12-17 00:00:00
Title: Beschwerdekommission der Finanzmarktaufsichtin pyyntö saada EFTAn tuomioistuimelta neuvoa-antava lausunto asiassa ADCADA Immobilien AG PCC vastaan Finanzmarktaufsicht (Asia E-10/20) 2020/C 436/07

17.12.2020   
            
            
               FI
            
            
               Euroopan unionin virallinen lehti
            
            
               C 436/9
            
         
      Beschwerdekommission der Finanzmarktaufsichtin pyyntö saada EFTAn tuomioistuimelta neuvoa-antava lausunto asiassa ADCADA Immobilien AG PCC vastaan Finanzmarktaufsicht
      (Asia E-10/20)
      (2020/C 436/07)
      Beschwerdekommission der Finanzmarktaufsicht (rahoitustarkastusviranomaisen valituslautakunta) on esittänyt EFTAn tuomioistuimelle 29. heinäkuuta 2020 päivätyn pyynnön neuvoa-antavan lausunnon saamiseksi asiassa ADCADA Immobilien AG PCC vastaan Finanzmarktaufsicht. Pyyntö saapui tuomioistuimen kirjaamoon 5. elokuuta 2020 ja koskee seuraavia kysymyksiä:
      
                  1.
               
               
                  Millä perusteella on arvioitava, onko arvopapereiden yleisölle tarjoamisen tai kaupankäynnin kohteeksi säännellyllä markkinalla ottamisen yhteydessä julkaistavasta esitteestä 14 päivänä kesäkuuta 2017 annetun Euroopan parlamentin ja neuvoston asetuksen (EU) 2017/1129 2 artiklan d kohdan mukaisesti annettu riittävät tiedot tarjouksen ehdoista ja tarjottavista arvopapereista, jotta sijoittaja voi tehdä päätöksen näiden arvopapereiden ostamisesta tai merkitsemisestä?
               
            
                  2.
               
               
                  Onko arvioinnin kannalta merkitystä sillä, onko kyseessä mainitun asetuksen 2 artiklan d kohdassa tarkoitettu yleisölle tarjoaminen, jos tarjoukseen liittyy selkeästi näkyvillä oleva ohje ”HIER INFORMIEREN” (”LISÄTIETOJA SAATAVILLA TÄSTÄ”) tai ”Unverbindlich informieren” (”Lisätietoja saatavilla ilman velvoitetta”) eivätkä joukkovelkakirjalainan täydet ehdot ole saatavilla verkossa tai muutoin yleisesti saatavilla?
               
            
                  3.
               
               
                  Onko kyseisen asetuksen 1 artiklan 4 kohdan b alakohdan kannalta merkitystä sillä, jos tarjoaja toteuttaa asianmukaisia toimenpiteitä sen varmistamiseksi, että joukkovelkakirjalainan täydet ehdot ilmoitetaan mahdollisille ostajille ainoastaan pyynnöstä, ja samalla varmistetaan, että tiedot toimitetaan kutakin jäsenvaltiota kohti enintään 149 luonnolliselle henkilölle tai oikeushenkilölle, jotka eivät ole kokeneita sijoittajia?
               
            
                  4.
               
               
                  Onko kyseisen asetuksen 1 artiklan 4 kohdan b alakohdan kannalta merkitystä sillä, että tarjous levitetään jäsenvaltiossa eri tiedotusvälineissä? Jos vastaus on myöntävä, millä edellytyksillä eri tiedotusvälineissä esitettyä tarjousta on pidettävä saman yleisölle tarjottavan arvopaperin tarjouksena ja millä edellytyksillä on katsottava, että tarjous on uusi? Onko mahdollista, että luonnollisten henkilöiden ja oikeushenkilöiden määräksi tulee alle 150 jäsenvaltiota kohti, jos tarjous jaetaan eri tiedotusvälineille?